Hangganang pandagat

Ang hangganang pandagat ay isang konseptuwal na paghahati ng ibabaw ng katubigan ng Daigdig gamit ang batayang pisyograpiko o heopolitikal. Sa gayon, karaniwang nakapaloob dito ang mga lugar na may eksklusibong karapatan ang isang bansa sa mga mineral at yamang biyolohikal.VLIZ Maritime Boundaries Geodatabase,  General info; Hinango 19 Nobyembre 2010 Sa pangkalahatan, ang hangganang pandagat ay ginuguhitan sa pamamagitan ng isang tanging pagsukat mula sa baybayin ng lupang nasasakupan. Bagaman sa ibang bansa, ang terminong hangganang pandagat ay kumakatawan sa hangganan ng isang bansang kapuluan,United States Department of State, Maritime boundaries; Hinango 19 Nobyembre 2010. karaniwan nilang ginagamit ito upang malaman ang simula ng pandaigdigang katubigan.

Umiiral ang mga hangganang pandagat sa konteksto ng mga katubigang teritoryal, sonang kanugnog, at eksklusibong sonang ekonomiko; subalit, hindi saklaw ng terminolohiya ang mga hangganan sa lawa o ilog, na itinuturing na nakapaloob sa konteksto ng hangganang panlupa.

Nananatiling di-maitakda ang ilang hangganang pandagat, sa kabila ng pagsisikap upang linawin ang mga ito. Dahil ito sa maraming kadahilanan, ang ilan dito'y sumasalamin sa mga problema sa isang rehiyon.Valencia, Mark J. (2001). 

Ang pagtatakda ng hangganang pandagat ay may implikasyon sa estratehiya, ekonomiya at kalikasan.Geoscience Australia, Law of the Sea and Maritime Advice Project .

 Mga sanggunian 

Kategorya:Dagat